**UGOVOR O JAVNOJ NABAVCI – ROBE**

**Ugovorne strane :**

**1. KJKP ''Vodovod i Kanalizacija'' d.o.o. Sarajevo**, ul. Jaroslava Černija br. 8., Sarajevo, koga zastupa direktor (u daljem tekstu: Kupac)

i

**2. „Deling“ d.o.o. Tuzla,** ul.Šići bb, Tuzla, koga zastupa direktor (u daljem tekstu: Prodavac).

 .

**Član 1.**

Predmet ovog ugovora je nabavka roba: **''Glavni razvodni NN ormari za pumpu i zatvarač za bunare 6A, 7A i BSK7 sa isporukom''** (predmetna nabavka je planirana pod rednim brojem 382. u dopuni Plana nabavki za 2017 g.), po provedenom otvorenom postupku, a sve prema tenderskoj dokumentaciji br. 55/17 i usvojenoj ponudi broj: 366-15/17 od 11.07.2017 godine koja je sastavni dio ovog ugovora.

**Član 2.**

Ukupna vrijednost nabavke iz člana 1. ovog ugovora bez poreza na dodanu vrijednost je fiksna i iznosi: **37.849,82 KM** (slovima:tridesetsedamhiljadaosamstotinačetrdesetdevet i 82/10 KM) **.**

Ukupna vrijednost nabavke iz člana 1. ovog ugovora sa uključenim PDV-om iznosi:

**44.284,29** **KM** (slovima:četrdesetčetirihiljadedvijestotineosamdesetčetiri i 29/100 KM) .

U cijenu su uključene carine, takse, osiguranje kao i druge dažbine date na paritetu FCO Sarajevo – skladište Kupca.

**Član 3.**

Prodavac se obavezuje da robu koja je predmet ovog ugovora isporuči prema uslovima iz tenderske dokumentacije i prihvaćene ponude.

**Član 4.**

Prodavac će predmetnu robu isporučiti na bunare 6A i 7A na Bačevu i bunar BSK7 na Sokolovićima i to u roku od 40 dana od ispostavljanja narudžbenice.

Prilikom isporuke robe u otpremnici, pored iskazane količine, potrebno je obavezno navesti i usvojene jedinične cijene iz ponude Prodavca.

Ugovorne strane su saglasne da se kvalitativni i kvantitativni prijem robe izvrši zapisnički putem Komisije koju sačinjavaju ovlašteni predstavnici svake ugovorne strane.

Prodavac se obavezuje da će prilikom isporuke i ugradnje robe, dostaviti svu zahtijevanu dokumentaciju iz tehničke specifikacije i to:

- jednopolnu i shemu vezivanja na osnovu tehnološkog opisa rada bunarske pumpne stanice.

- atest o ispitivanju

**Član 5.**

Zapisnik iz člana 4. ovog ugovora je osnov za plaćanje ugovorne cijene.

**Član 6.**

Način i uslovi plaćanja su: u roku od 60 dana od dana ispostavljanja fakture, na transakcijski račun Prodavca broj:

**Član 7.**

Prodavac ima pravo na produženje ugovornog roka u slučaju više sile.

Rok za isporuku predmetne robe produžit će se za onoliko dana koliko je trajala smetnja.

Prodavac je dužan podnijeti zahtjev za produženje roka Kupcu u roku od **3 dana** po nastanku razloga za produženje roka.

Produženje roka utvrđuje Kupac u pisanoj formi i to u roku od **5 dana** po pisanom zahtjevu Prodavca.

**Član 8.**

U slučaju kašnjenja u isporuci roba, do kojeg je došlo krivicom Prodavca, isti će platiti ugovornu kaznu u skladu sa Zakonom o obligacionim odnosima u iznosu od 1% naručene robe, za svaki dan kašnjenja do urednog ispunjenja, s tim da ukupan iznos ugovorene kazne ne može prijeći 10% od ukupno ugovorene vrijednosti robe koja je predmet narudžbe. Prodavac je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od Kupca.

**Član 9.**

Robe koje su predmet ovog Ugovora moraju biti u skladu sa kvalitetom naznačenim u usvojenoj ponudi.

Ukoliko se utvrdi da roba koju je Prodavac isporučio ima greške ili nije ugovorenog kvaliteta, Prodavac je dužan robu koja je predmet reklamacije zamijeniti sa novom.

Prodavac daje garanciju na kvalitet i funkcionalnost na svu isporučenu robu (ormar, oprema u njemu i ožićenje ormara) u trajanju od 18 mjeseci od dana isporuke robe ili 12 mjeseci od ugradnje. Garancija za ponuđenu robu obuhvata sve kvarove nastale uslijed grešaka u projektovanju, proizvodnji i materijalu ili instalisanju.

**Član 10.**

Prodavac se obavezuje da neće sklapati podugovor ni o jednom bitnom dijelu ugovora bez prethodnog pismenog odobrenja Kupca.

**Član 11.**

Na sve odnose i institute koji nisu regulisani ovim ugovorom, primjenjivaće se odgovarajuće odredbe Zakona o obligacionim odnosima, a eventualni sporovi rješavat će se sporazumno.

Ukoliko sporazumno rješenje nije moguće, nadležan je sud u Sarajevu.

**Član 12.**

Sve eventualne izmjene i dopune ovog ugovora, ugovorne strane će dogovarati međusobno uz obaveznu pismenu saglasnost ugovornih strana.

**Član 13.**

Prodavac nema pravo zapošljavati, u svrhu izvršenja ovog ugovora, fizička ili pravna lica koja su učestvovala u pripremi tenderske dokumentacije ili su bila u svojstvu člana ili stručnog lica koje je angažirala Komisija za nabavke, najmanje šest mjeseci po zaključenju ugovora, odnosno od početka realizacije ugovora.

**Član 14.**

Kupac može pisanim obavještenjem poslatom Prodavcu, navodeći pri tom dan stupanja na snagu raskida ugovora, raskinuti ugovor u sljedećim slučajevima:

* ukoliko Prodavac propusti da isporuči predmetnu robu u vremenskom periodu određenom u ugovoru;
* ukoliko Prodavac propusti da izvrši sve druge obaveze prema ugovoru koje bitno mogu djelovati na Kupčev rad;
* ukoliko Prodavac bankrotira ili je insolventan na drugi način, pod uslovom da takvo raskidanje ne oštećuje ili ne djeluje na bilo kakvu obavezu koju Prodavac ima prema Kupcu.

Prodavac, može takođe pismenim putem raskinuti ovaj ugovor, u slučaju da Kupac ne ispuni obavezu plaćanja, kako je definisano u članu 6. ovog ugovora.

**Član 15.**

Ovaj ugovor stupa na snagu kada ga potpišu obje ugovorne strane a zaključuje se na period od 12 (dvanaest) mjeseci od dana potpisivanja istog. Ugovor je sačinjen u 6 (šest) istovjetnih primjeraka od kojih po 3 (tri) primjerka zadržava svaka ugovorna strana.

Sastavni dio ugovora su:

* Tenderska dokumentacija br. 55/17
* Usvojena ponuda br. 366-15/17 od 11.07.2017. god.

 **Za Prodavca: Za Kupca:**

 **v.d. Izvršni direktor**

 **za vodovodni sistem**

\_\_\_\_\_\_\_\_\_\_\_\_\_\_\_\_\_\_\_\_

 **Direktor Direktor**

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Broj:……………….. Broj:................................

 Datum:......................... Datum:.............................